
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Alyftrek 125/50/10 mg plėvele dengtos tabletės
Alyftrek 50/20/4 mg plėvele dengtos tabletės

Deutivakaftoras, tezakaftoras, vanzakaftoras

STV-303

1. BENDROJI DALIS

	1.1
	Pareiškėjas/ pareiškėjo atstovas
	Medison Pharma Lithuania, UAB

	1.2
	Vaistinio preparato registracijos data 

	2025 m. birželio 30 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)



	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2021 m. gruodžio 11 d.
Nr. EU/3/21/2527

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	Alyftrek tabletės skirtos cistinei fibrozei (CF) gydyti 6 metų ir vyresniems asmenims, kuriems yra bent viena ne I klasės cistinės fibrozės membranų laidumą reguliuojančio baltymo (angl. cystic fibrosis transmembrane conductance regulator, CFTR) geno mutacija.

TLK-10 AM: E84.

	1.7
	Teikiamos skyrimo sąlygos 
	Neteikiama.

	1.8
	Ekonominė analizė
	☐ Kaštų naudingumo analizė
☐ Kaštų mažinimo analizė
☒ Neteikiama



___________________


2. KLINIKINIO VERTINIMO APIBENDRINIMAS

Cistinė fibrozė (CF) yra reta genetinė liga, kuri pasireiškia, kai asmuo paveldi dvi cistinės fibrozės transmembraninio laidumo reguliatoriaus (angl. cystic fibrosis transmembrane conductance regulator, toliau CFTR) geno su defektu kopijas. Šios mutacijos sutrikdo normalią CFTR baltymo gamybą ir (arba) funkciją. CFTR baltymas, reguliuodamas jonų ir skysčių srautą į ląsteles ir iš jų, yra atsakingas už prakaito, virškinamojo trakto sulčių bei gleivių sekreciją. Dėl sutrikusios CFTR baltymų gamybos ar funkcijos šie įprastai skysti sekretai tirštėja: plaučiuose pradeda kauptis gleivės, sutrinka kepenų, kasos ir kitų organų funkcija. Dažniausia CFTR geno mutacija yra F508del. 83–90% CF sergančių žmonių turi mažiausiai vieną šios mutacijos kopiją, 41–49% turi dvi kopijas.
Išskiriami du gydymo būdai: 1) simptominis gydymas – antibiotikai, mukolitikai, pakaitinė fermentų terapija, bronchus plečiantys vaistai; 2) CFTR moduliatoriai. Skiriant optimalų simptominį gydymą, daugiau nei pusė žmonių, sergančių CF, miršta iki 40 metų. CF nėra išgydoma liga, todėl gydymo tikslas yra kuo anksčiau pradėti gydymą siekiant sulėtinti ligos progresavimą ir išvengti tolimesnės organų pažaidos.
Lietuvoje 2 metų ir vyresnių pacientų CF gydymui šiuo metu kompensuojamas gydymas CFTR moduliatoriais – eleksakaftoru / tezakaftoru / ivakaftoru (toliau ELX/TEZ/IVA). Pareiškėjas siūlo, jog VNZ/TEZ/DIVA šiems pacientams būtų alternatyva ELX/TEZ/IVA. Atsižvelgiant į standartinę praktiką Lietuvoje, įvertinta, jog pacientų, kuriems nustatyta bent viena CFTR geno F508del mutacija, populiacijoje ELX/TEZ/IVA yra tinkamas palyginamasis gydymas.

Tiesioginis palyginimas
	
		Palyginamasis veiksmingumas grindžiamas klinikinių tyrimų SKYLINE 102 ir 103 bei RIDGELINE 105 duomenimis. SKYLINE 102 ir 103 tyrimuose įrodyta, jog 12 metų ir vyresniems pacientams, kuriems patvirtinta CF diagnozė ir nustatyta CFTR geno F508del mutacija, plaučių funkcinės būklės (FEV1) pokytis po 24 savaičių buvo iš esmės toks pats (SKYLINE 102 0,2% skirtumas; 95% PI -0,7 – 1,1; SKYLINE 103 0,2% skirtumas; 95% PI -0,3 – 0,7), lyginant su ELX/TEZ/IVA (p < 0,0001, patvirtinantis ne mažesnį efektyvumą). Reikšmingi FEV1 rodiklio pokyčiai išliko ir iš anksto numatytuose pogrupiuose bei nekito iki 96 sav.
		Vertinant SKYLINE 102 ir 103 tyrimų antrines baigtis, VNZ/TEZ/DIVA chloro koncentraciją prakaite po 24 sav. sumažino atitinkamai 8,4 mmol/l (95% PI -10,5 – -6,3; p < 0,0001; SKYLINE 102; 7 pav.) ir 2,8 mmol/l (95% PI -4,7 – -0,9; SKYLINE 103; 7 pav.) daugiau, lyginant su ELX/TEZ/IVA. Šis koncentracijos pokyčio skirtumas išliko panašus iki 52 sav. Tikimybė, jog paciento chloro koncentracija prakaite <60 mmol/l ir <30 mmol/l bus pasiekta po 24 sav., VNZ/TEZ/DIVA grupėje buvo atitinkamai 2,21 (95% PI 1,55 – 3,15; p < 0,0001) ir 2,87 (95% PI 2,00 – 4,12; p < 0,0001) kartus didesnė, lyginant su ELX/TEZ/IVA. Plaučių infekcijos paūmėjimų dažnis iki 96 sav. ir pacientų gyvenimo kokybė tarp grupių nesiskyrė.
		Vertinant RIDGELINE 105 tyrimo antrines vertinamąsias baigtis, VNZ/TEZ/DIVA vartojančių 6 – 11 metų pacientų plaučių funkcinė būklė iki 24 sav. ženkliau nepakito (pacientai iki tyrimo pradžios gavo gydymą ELX/TEZ/IVA ir jų plaučių funkcija buvo normali). Chloro koncentracija prakaite po 24 sav. sumažėjo papildomus 8,6 mmol/l (95% PI -11,0 – -6,3 9 pav.).  Prieš tyrimą atitinkamai 84,4% ir 39,0% pacientų chloro koncentracija prakaite buvo žemiau diagnostinės ribos (<60 mmol/l) ir normos ribose (<30 mmol/l). Po 24 sav. šiuos tikslus pasiekė atitinkamai 94,9% ir 52,6% pacientų.
Reikšmingų saugumo problemų ar įvykių SKYLINE 102 ir 103 tyrimuose nenustatyta. RIDGELINE 105 tyrimo saugumo duomenys iš esmės nesiskiria nuo 12 metų ir vyresnių pacientų populiacijos.
		Apibendrinant tiesioginio palyginimo analizės (SKYLINE 102 ir 103, RIDGELINE 105 tyrimų) duomenų pakanka įrodyti nesiskiriantį VNZ/TEZ/DIVA ir ELX/TEZ/IVA klinikinį veiksmingumą gydant 6 metų ir vyresnius pacientus, kuriems nustatyta bent CFTR geno F508del mutacija. Dėl šios priežasties VNZ/TEZ/DIVA palyginamasis veiksmingumas vertinamas kaip iš esmės nesiskiriantis, palyginus su įprasta klinikine praktika.

3. EKONOMINIO VERTINIMO APIBENDRINIMAS

		Vykdant Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ (toliau – Aprašas) 173.3 papunktį, ekonominis vertinimas neatliekamas klinikinio vertinimo metu nustačius iš esmės nesiskiriantį palyginamąjį veiksmingumą lyginant su įprasta klinikine praktika (atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį).

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☐ 29.1.1 yra didesnis, lyginant su įprasta klinikine praktika

☒ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☐ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☒ Vykdant Aprašo 173.3 punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

Vadovaujantis Aprašo 301.1. papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, taikant ar netaikant PGS, kai vertinimo išvados atitinka Aprašo 29.1.2 papunktyje numatytą sąlygą.

4.1 Siūloma (-os) kompensuoti terapinės indikacijos ir skyrimo sąlygos 

Terapinės indikacijos
Alyftrek tabletės skirtos cistinei fibrozei (CF) gydyti 6 metų ir vyresniems asmenims, kuriems yra bent viena ne I klasės cistinės fibrozės membranų laidumą reguliuojančio baltymo (angl. cystic fibrosis transmembrane conductance regulator, CFTR) geno mutacija.

Skyrimo sąlygos

Skiriama 6 metų ir vyresniems pacientams, kuriems yra bent viena cistinės fibrozės membranų laidumą reguliuojančio baltymo (angl. cystic fibrosis transmembrane conductance regulator, CFTR) geno F508del mutacija. Gydymą skiria ir tęsia VšĮ LSMU ligoninės Kauno klinikose arba VšĮ Santaros klinikose dirbantis gydytojas pulmonologas, arba gydytojas vaikų pulmonologas, turintis cistinės fibrozės diagnostikos ir gydymo patirties.

____________________________



